מרגו רובי

מרגו אליס רוֹבי (באנגלית: Margot Elise Robbie; נולדה ב-2 ביולי 1990) היא שחקנית קולנוע אוסטרלית. הייתה מועמדת לשני פרסי אוסקר; לשחקנית הטובה ביותר על תפקידה בסרט "אני, טוניה" לשנת 2017, ולשחקנית המשנה הטובה ביותר על תפקידה בסרט "פצצה" לשנת 2019. היא מוכרת בתפקידה בתור ברבי בסרט "ברבי", וכדמותה של הארלי קווין בסרטים "יחידת המתאבדים", "ציפורי הטרף: והארלי קווין המהממת" ו"יחידת המתאבדים 2". רובי נולדה בעיירה דאלבי, קווינסלנד שבאוסטרליה, לדאג (בעל חווה לשעבר) וסארי רובי (פיזיותרפיסטית). היא השנייה הצעירה מבין ארבעה אחים. הוריה התגרשו בהיותה בת חמש בלבד, ורובי ואחיה גודלו על ידי אמם כמשפחה חד-הורית כמעט ללא קשר עם אביהם. למדה דרמה בתיכון הנוצרי "סומרסט קולג" (אנ'). ב-2008 התפרסמה באוסטרליה בזכות תפקיד הסטודנטית לעיצוב אופנה דונה פרידמן באופרת הסבון "שכנים שכנים". באותה שנה גם כיכבה בסרט הפעולה האוסטרלי "ויג'ילנט". לפני כן, שיחקה בסדרה האוסטרלית "רצח עירוני". ב-2009 שיחקה בתפקיד ראשי בסרט המתח האוסטרלי ".I.C.U", בו סייעה גם להפקה. בתחילת 2011 עזבה את אוסטרליה וטסה לעבוד בהוליווד, שם עברה מבחן בד לסדרה "המלאכיות של צ'ארלי", אולם המפיקים העדיפו לצרף אותה במקום לסדרת הדרמה "פאן אם" בתפקיד הדיילת לורה קמרון לצידה של כריסטינה ריצ'י. ב-2013 שיחקה בקומדיה השחורה של מרטין סקורסזה, "הזאב מוול סטריט", בתפקיד נעמי לפגליה. בנוסף, השתתפה באותה שנה בקומדיה הרומנטית של ריצ'רד קורטיס, "כל הזמן שבעולם". ב-2015 שיחקה בכמה סרטים מצליחים: "פוקוס", "סוויטה צרפתית" ו"האיש האחרון". ב-2016 שיחקה בכמה סרטים: ב"אגדה של טרזן", ב"יחידת המתאבדים" בתפקיד הארלי קווין ובסרט הביוגרפיה הקומי "כתבת אמריקאית". בהמשך כיכבה והפיקה בסרט המתח "טרמינל". כמו כן שיחקה בסרט בריטי על אודות פו הדב "להתראות כריסטופר רובין". בשנת 2017 שיחקה בדרמה הביוגרפית "אני, טוניה" בו גילמה את דמותה של המחליקה האמנותית על הקרח טוניה הארדינג. על התפקיד קיבלה את המועמדות הראשונה שלה לפרס אוסקר. ב-2018 יצא לאקרנים סרט האנימציה המוזיקלי "לאריקינס" בדיבובה לאנגלית. בנוסף לכך, רובי גילמה את המלכה אליזבת' הראשונה בסרט "מרי, מלכת הסקוטים", לצידה של סירשה רונן. בשנת 2019 שיחקה בסרט "היו זמנים בהוליווד" של קוונטין טרנטינו בתפקיד השחקנית שרון טייט. באותה שנה שיחקה בתפקיד קיילה פוספיסי בסרט הדרמה הביוגרפי "פצצה" בבימויו של ג'יי רואץ' ונכתב על ידי צ'ארלס רנדולף. בשנת 2020 יצא לאקרנים סרט הספין-אוף "ציפורי הטרף: והארלי קווין המהממת", בו היא משחקת בתפקיד הראשי ומגלמת בשנית את תפקידה כהארלי קווין. בשנת 2021 יצא סרט ההמשך "יחידת המתאבדים", בו היא מגלמת בשלישית את תפקידה כהארלי קווין. ב-2022 כיכבה בסרטו של דמיאן שאזל "בבילון". בשנת 2023 גילמה רובי את דמותה של ברבי בסרט בעל אותו שם, שהיה לאחד הסרטים המצליחים באותה שנה. בספטמבר 2024, פורסם כי רובי וג'ייקוב אלורדי יככבו בעיבוד של אמרלד פנל לרומן הקלאסי "אנקת גבהים" מאת אמילי ברונטה. רובי תגלם את דמותה של קתרין ארנשו, ואלורדי יגלם את הית'קליף. הסרט מופק על ידי MRC וחברת ההפקות "LuckyChap" בבעלות רובי, והוא נכתב, מבוים ומופק על ידי פנל. זהו שיתוף הפעולה השלישי בין פנל ל-"LuckyChap" לאחר הסרטים "צעירה מבטיחה" ו"סלטברן" מ-2023. הסרט צפוי להתחיל צילומים ב-2025 בבריטניה. בתחילת שנת 2010 עברה רובי ממלבורן להתגורר בשכונה ויליאמסבורג, ברוקלין, ארצות הברית. במהלך אותה תקופה, היא הפכה לחובבת הוקי קרח מושבעת, הפכה לאוהדת של הקבוצה ניו יורק ריינג'רס, ושיחקה במשך תקופה בליגת הוקי קרח לחובבים. בשנת 2014, פתחה במערכת יחסים רומנטית עם עוזר-הבמאי הבריטי טום אקרלי אותו הכירה במהלך צילומי הסרט "סוויטה צרפתית". בדצמבר 2016 התחתן הזוג בטקס פרטי בבית משפחתה באוסטרליה, והם מתגוררים בלוס אנג'לס בשכונה וניס ביץ'. ביולי 2024 פרסמה שהיא בהריון ראשון. מדיה וקבצים בנושא מרגו רובי בוויקישיתוף מרגו רובי, ברשת החברתית פייסבוק מרגו רובי, ברשת החברתית אקס (טוויטר) מרגו רובי, במסד הנתונים הקולנועיים IMDb (באנגלית) מרגו רובי, באתר "אידיבי", מאגר הידע העברי לקולנוע ישראלי ועולמי מרגו רובי, באתר AllMovie (באנגלית) מרגו רובי, באתר Rotten Tomatoes (באנגלית) מרגו רובי, באתר Box Office Mojo (באנגלית) מרגו רובי, באתר Metacritic (באנגלית) מרגו רובי, במסד הנתונים הקולנועיים KinoPoisk (ברוסית) מרגו רובי, באתר אפל מיוזיק (באנגלית) מרגו רובי, באתר Last.fm (באנגלית) מרגו רובי, באתר MusicBrainz (באנגלית) מרגו רובי, באתר Discogs (באנגלית) יעל רגב, מלכת המדבר: מרגוט רובי האוסטרלית כובשת את הוליווד, באתר Xnet‏, 2 בינואר 2014 מור קומפני, להתפשט או לא להתפשט - גרסת מרגו רובי, באתר ynet, 10 במרץ 2015 שירית גל, "נדיר ששחקנית לבושה יותר מהשחקן שאיתה", באתר ynet, 17 ביולי 2016 ניר חכלילי‏, נמשכת לצד האפל: ריאיון בלעדי עם מרגו רובי, הכוכבת הלוהטת בהוליווד, באתר וואלה, 8 בפברואר 2018 שירית גל, מהבלונדינית הסקסית בעולם למלכה מצולקת: "אנשים לא יכלו להסתכל עליי", באתר ynet, 16 בינואר 2019 מרגו רובי, באתר אנציקלופדיה בריטניקה (באנגלית) Bilmes, Alex, Margot Robbie: Bazaar Archive, (16 באפריל 2015) (באנגלית) Aleksander, Irina (6 June 2019), "Margot Robbie on Quentin Tarantino, Marriage, and the One Word She Hates Being Called" (5 באפריל 2021) (באנגלית) "Margot Robbie Belonged to a Surfer Girl Gang—And More Confessions From the Aussie Bombshell", במגזין "ווג" (Vogue), 17 בספטמבר 2016 (באנגלית) Bilmes, Alex (1 במרץ 2015). "Margot Robbie is Bazaar's April cover star". Harper's Bazaar. ארכיון מ-11 באוגוסט 2015. נבדק ב-16 באפריל 2015. {{cite news}}: (עזרה) Angelique Jackson, Margot Robbie and Jacob Elordi to Star in Emerald Fennell’s ‘Wuthering Heights’ Film, Variety, ‏2024-09-23 (באנגלית אמריקאית) Every Kids’ Choice 2024 Winner!, Nick (באנגלית)